Page:The Book of Scottish Song.djvu/589

Rh In cam' her cousin Kate, when it was growing late,

She said, What's gude for an' auld man?

O wheit-breid and wine, and a kinnen new slain;

That's gude for an auld man.

Cam' ye in to jeer, or cam' ye in to scorn,

And what for cam' ye in?

For bear-bread and water, I'm sure, is much better—

It's ower gude for an auld man.

Now the auld man's deid, and, without remeid,

Into his cauld grave he's gane;

Lie still wi' my blessing! of thee I ha'e nae missing;

I'll ne'er mourn for an auld man.

Within a little mair than three quarters of a year,

She was married to a young man then,

Who drank at the wine, and tippled at the beer,

And spent mair gear than he wan.

O black grew her brows, and howe grew her een,

And cauld grew her pat and her pan;

And now she sighs, and aye she says,

I wish I had my silly auld man!

[ old tune of "Go to Berwick, Johnnie," is usually sung to a nursery doggrel, beginning,

Go, go, go,

Go to Berwick, Johnnie;

Thou shalt have the horse,

And I shall have the poney.

The following verses are from Johnson's Museum, and are said to have been partly written by, music-seller, Edinburgh.]

to Berwick, Johnnie;

Bring her frae the Border;

Yon sweet bonnie lassie,

Let her ga'e nae farther.

English loons will twine ye

O' the lovely treasure;

But we'll let them ken,

A sword wi' them we'll measure.

Go to Berwick, Johnnie,

And regain your honour;

Drive them ower the Tweed,

And show our Scottish banner.

I am Rob the king,

And ye are Jock, my brither;

But, before we lose her,

We'll a' there thegither.

lives a landart laird in Fife,

And he has married a dandily wife:

She wadna shape, nor yet wad she sew,

But sit wi' her cummers, and fill hersel' fu'.

She wadna spin, nor yet wad she card;

But she wad sit and crack wi' the laird.

Sae he is doun to the sheep-fauld,

And cleekit a wether by the spauld.

He's whirled aff the gude wether's slcn,

And wrapped the dandily lady therein,

"I downa pay you, for your gentle kin;

But weel may I skelp my wether's skin."

ha'e we parted been,

Lassie, my dearie;

Now we are met again,

Lassie, lie near me,

Near me, near me,

Lassie, lie near me.

Lang hast thou lain thy lane;

Lassie, lie near me.

A' that I ha'e endured,

Lassie, my dearie,

Here in thy arms is cured;

Lassie, lie near me.